Андріёва

АндріёваАндріёва (Andrejová) // Плїшкова, А., Копорова, К., Ябур, В. і кол. Правила русиньского правопису з ортоґрафічным і ґраматічным словником. – Пряшів: Пряшівска універзіта, 2019. – С. 521.''' () — русиньске село недалеко од міста Бардеёва, в Низкых Бескидах в долинї Андріёва потока, лївого притока Топлї.

 Історія 
Село было заложене на кінцї 13. аж зачатком 14. стороча на закупнім праві. В давных писмах ся першыраз споминать в роцї 1355. В 14. сторочу село належало смілняньскым панам і потім в 15.-16. сторочу Маковіцькому панству. В року 1492 ту іщі была деревяна церьков, не є знамый датум коли была зничена, потім была збудована далша, котра згорїла в роцї 1882 і на їй місцї была збудована нова камяна церьков Дївы Марії в року 1892.Андрій Ковач.
Од року 1812 Андріёва была засягована епідеміями, з котрых в памяти найвеце зостала холера, што значно вылюднила село. Од року 1870 зачав ся одход до США а Канады даколи цїлыма родинами за лїпшым животом и роботов. В року 1949 до села заведена електрика, а од року 1950 зачав ходити автобус до окресного міста Бардеёва, а того ж року взникло ай земледїльске дружство. Од року 1974 до ужитку здана административно-културна будова.https://www.andrejova.eu/historia.php Obec Andrejová

 Днешность 
Село мать водовод, ґазову мережу, а теперь ся сельскый уряд ся занимать выставбов канализації, чістярнї одпадовых вод и Дому смутку. Од року 1986 через мале чісло дїтей закрыла ся дїточа школка, а днесь в селї не  мають ани зачаточной школы. За роботов значна часть обывательства ходить до Бардеёва и Кошіць.

 Обывательство 

Зложіня обывательства подля народности (2011 р.):
Русины – 67 (18,5%)
Словаци – 208 (57,5%)
Ромы – 24 (6,6%)
Українцї – 10 (2,8%)
Мадяре – 1
Поляци – 1
Остатнї – 1
Невыяснены – 50 (13,8%)

Довєдна – 362 (100%)

Русиньскый язык за материньскый означіли 104 жытелїв (28,7%)Материньскый язык обывательства подля списованя людей з 2011 р. (по словеньскы). Штатістічный уряд Словеньской републікы. Одказ перевіреный 2020-08-26..

 Жрідла 


 Obec Andrejová

 Референції 

Катеґорія:Населены пункты подля алфавиту
Катеґорія:Населены пункты Словакии